**Специфични хигиенни и противоепидемични мерки, които трябва да бъдат осигурени на мястото на настаняване на лицата:**

1. Недопускане претовареност на местата за настаняване, което крие риск от възникване на остри бактериални и вирусни инфекции, както респираторни така и чревни, което би довело до бързо обхващане на целия контингент и персонал, и последваща нужда от хоспитализация на повече лица.
2. Отоплението в помещенията трябва да обезпечи подходяща температура, която да създава хигиенен комфорт на настанените. Минималната температура на въздуха в спалните помещения трябва да е между 18°С и 21°С.
3. Провеждане на хигиенни и противоепидемични мерки за осигуряване на здравословни условия за живот и пребиваване в тях, включващи:
   1. Осигуряване на дезинфекционни средства, почистващ инвентар, съдове за сметосъбиране и контейнери за смет.
   2. Поддържане на чистотата в обектите, като най-малко веднъж дневно общите помещения се почистват и дезинфекцират, включително и прилежащата територия и организиране на редовно сметоизвозване.
   3. Осигуряване на достатъчни количества топла и студена течаща вода, отговаряща на нормативните изисквания за безопасност и качество.
   4. Стриктно спазване на хигиенните изисквания и периодична подмяната на спалното бельо и кърпите, на период не по-голям от веднъж седмично.
   5. Създаване на условия за поддържане на лична хигиена на настанените лица и създаване на подходящи условия за осигуряване на възможност за изпиране на личното бельо и дрехи. При необходимост дейността РЗИ може да окаже методична помощ за създаване на необходимите условия, когато няма осигурени такива отговарящи на нормативните изисквания. За тази цел могат да бъдат обособени помещения в които да бъдат оборудвани с комбинирани и/или самостоятелни перални машини и/или сушилни машини и по възможност стелаж за съхранение на перилните препарати и продуктите за почистване и дезинфекция на машините. Перилният процес се извършва от настанените индивидуално или от един член на семейството за цялото семейство. Между изпиранията от различни лица се извършва почистване и дезинфекция на перилните машини и сушилните, ако има такива.
   6. Дейностите по изпиране на спалното бельо, постелъчен инвентар и кърпите следва да бъде организиран по установения за това ред и при спазване на нормативно установените хигиенни и противоепидемични изисквания.